ZAPISNIK

28. sjednice Vijeća Mjesnog odbora Kupinečki Kraljevec II.,
održane 28. veljače 2024.,
s početkom u 20,00 sati
Nazočni članovi Vijeća: Marijan Tatar, Ivan Milača, Stjepan Tatar i Ivan Maretić.
Nenazočni članovi Vijeća: Srećko Ašperger.

Ostali nazočni: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 28. sjednicu Vijeća. Predlaže da se prije utvrđivanja dnevnog reda usvoji zapisnik 27. sjednice.

         Bez rasprave, jednoglasno (4 “za”), Vijeće prihvaća tekst zapisnika 27. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (4 “za”) usvojilo

dnevni red:

1. Prijedlog izvješća o radu Vijeća Mjesnog odbora Kupinečki Kraljevec II. za 2023.
2. Prijedlog programa rada Vijeća Mjesnog odbora Kupinečki Kraljevec II. za 2024.

3. Rasprava o prijedlogu novog voznog reda autobusne linije 162 Savski most  - Ašpergeri

4. Rasprava o prijedlogu uvođenja dodatnog polaska na autobusnoj liniji 161 Savski most – Kupinečki Kraljevec - Štrpet

5. Rasprava o prijedlogu preimenovanja naziva stajališta Zagrebačkog 

električnog tramvaja d.o.o. na području Gradske četvrti Brezovica 

6. Obavijesti, pitanja i prijedlozi

· F. Horvat, Štrpet 26 - Zahtjev za izgradnju jaslica i dječjeg vrtića 

· Predlaganje kandidata za suce porotnike Općinskog suda u Novom Zagrebu

Ad 1)  Prijedlog izvješća o radu Vijeća Mjesnog odbora Kupinečki Kraljevec II. za 2023.
            Predsjednik Vijeća, Marijan Tatar konstatira da su članovi Vijeća primili Prijedlog izvješća u pisanom obliku. Prijedlog je izradio Gradski ured za mjesnu samoupravu, promet, civilnu zaštitu i sigurnost. Otvara raspravu. 
            Budući da se nitko nije javio za riječ, Prijedlog izvješća daje na glasovanje.
            Vijeće je jednoglasno (4 „za“) donijelo
Izvješće o radu

Vijeća Mjesnog odbora Kupinečki Kraljevec II. za 2023. 
Uvod

      Vijeće Mjesnog odbora Kupinečki Kraljevec II. ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije s posebnim naglaskom na problematiku izgradnje  odvodnje otpadnih voda.

       Vijeće je tijekom 2023. održalo je 9 sjednica.

       Prisutnost članova Vijeća  sjednicama Vijeća bila je u prosjeku 4,4 od 5 članova Vijeća, odnosno  88,88% . Ukupno je obrađeno 37 točaka dnevnog reda što prosječno iznosi 4,11  točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale  440 minuta što je prosječno 48,88 minuta po sjednici. 

       Vijeće Mjesnog odbora Kupinečki Kraljevec II. ukupno je donijelo 15 akata.

       Jednoglasno je donijelo  15 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec II. (članak 21).

       Predsjednik Vijeća saziva sjednice Vijeća. Obilazio je područje Mjesnog odbora. Evidentira probleme te s članovima Vijeća  radi  na njihovom rješavanju.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec II. (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec II. (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja te sudjelovali u izlascima na teren i rješavanju problema građana.

  Tabelarni pregled

Sjednice Vijeća

	     Opis obilježja
	

	 Broj održanih sjednica
	9

	 Prosječni broj članova Vijeća ( po sjednici)
	4,4/5

	 Prosječno trajanje sjednica (minuta)
	48,88

	 Broj točaka dnevnog reda (ukupno)
	37

	 Broj donijetih akata
	15


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	18
	4
	1
	80

	19
	5
	0
	100

	20
	3
	2
	60

	21
	5
	0
	100

	22
	5
	0
	100

	23
	5
	0
	100

	24
	3
	2
	60

	25
	5
	0
	100

	26
	4
	1
	80


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	4

	Prostori mjesne samouprave
	2

	Promet
	1

	Javni gradski prijevoz
	1

	Funkcioniranje Vijeća
	5

	Ostalo
	2


Z A K L J U Č A K
         Vijeće Mjesnog odbora Kupinečki Kraljevec II. nije zadovoljno realizacijom Plana komunalnih aktivnosti Gradske četvrti Brezovica u 2023. godini  te izražava nezadovoljstvo budući da prijedlozi Vijeća i aktivnosti nemaju značajnog utjecaja na razvoj Mjesnog odbora.

         Vijeće dugi niz godina izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time i prema Mjesnom odboru Kupinečki Kraljevec II., osobito radi toga što postojećim Prostornim planom Grada Zagreba nisu ni predviđeni prostori na ovom području od vitalne važnosti za opstanak i razvoj. Nepostojanje  detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte neophodne za kvalitetan život građana, bit će i dalje razlozi velikog zaostajanja Mjesnog odbora Kupinečki Kraljevec II. za većinu komunalno opremljenih naselja Grada Zagreba. 

       Vijeće se nada da će nova katastarska izmjera K.o. Kupinečki Kraljevec kao jedina značajnija akcija na ovom području doprinijeti budućem razvoju.
Ad 2) Prijedlog programa rada Vijeća Mjesnog odbora Kupinečki Kraljevec II. za 2024.
      Predsjednik Vijeća, Marijan Tatar konstatira da su članovi Vijeća uz ovu točku primili Prijedlog programa te otvara raspravu.
Budući da se nitko ne javlja za riječ, Prijedlog programa daje na glasovanje.

      Vijeće je jednoglasno (4 “za”) donijelo

Program rada 

Vijeća Mjesnog odbora Kupinečki Kraljevec II.

 za 2024. 

         Djelovanje Vijeća Mjesnog odbora Kupinečki Kraljevec II. u 2024. godini u pretežitoj mjeri bit će određeno aktivnostima za uređivanjem javnoprometnih površina i objekata te uređivanjem igrališta i zelenih površina.

 Radi postizanja ovim Programom utvrđenih ciljeva, Vijeće će u 2024. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2024. i akcija iz 

                   Plana komunalnih aktivnosti Gradske četvrti Brezovica u 2024. na području 

                   Mjesnog odbora Kupinečki Kraljevec II.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2025.     

               3. Praćenje statusa projekata od važnosti za Mjesni odbor Kupinečki Kraljevec II

               4. Praćenje statusa poništenja suglasnosti i dr. akata za izgradnju svinjogojske farme 

                   u Kupinečkom Kraljevcu

               5. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               6. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, zaključaka) 

               7. Suradnji s Vijećem Gradske četvrti Brezovica

               8. Suradnji sa susjednim mjesnim odborima

               9. Suradnji s udrugama sa područja naselja Kupinečki Kraljevec               

             10. Suradnji s građanima sa područja Mjesnog odbora

             11. Organizacija Dana Mjesnog odbora Kupinečki Kraljevec II. 

Ad 3) Rasprava o prijedlogu novog voznog reda autobusne linije 162 Savski most -Ašpergeri

      Predsjednik Vijeća, Marijan Tatar konstatira da su članovi Vijeća uz ovu točku primili prijedlog novog voznog reda autobusne linije 162 Savski most – Ašpergeri s obrazloženjem te otvara raspravu.
Temeljem kraće rasprave, uz napomenu da se nitko od građana nije javio članovima Vijeća Mjesnog odbora sa primjedbama  na kašnjenje autobusa, Predsjednik Vijeća utvrđuje Prijedlog zaključka te ga daje na glasovanje.
        Vijeće je jednoglasno (4 “za”) donijelo

ZAKLJUČAK

o očitovanju na prijedlog novog voznog reda autobusne linije 162 Savski most - Ašpergeri

1. Vijeće Mjesnog odbora Kupinečki Kraljevec II. je razmotrilo  prijedlog novog voznog reda autobusne linije 162 Savski most – Ašpergeri što ga je Zagrebački električni tramvaj d.o.o., Centar za nadzor, upravljanje i razvoj prometa, Odjel za organizaciju prometa, dopisom od 30. studenoga 2023., znak: B111100/IB/23,  uputio Vijeću Gradske četvrti Brezovica na davanje suglasnosti.

2. S obzirom na obrazloženje da je navedena korekcija izvršena radi čestih pritužbi putnika na nepoštivanje voznog reda uzrokovanog zagušenjem prometa na dijelovima trase Jadranski most, Remetinečka cesta i Karlovačka cesta te da predložene  korekcije ne utječu na broj i raspored ostalih polazaka postojećeg voznog reda, Vijeće Mjesnog odbora Kupinečki Kraljevec II. je suglasno s prijedlogom novog voznog reda.

      3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Rasprava o prijedlogu uvođenja dodatnog polaska na autobusnoj liniji 161 Savski most – Kupinečki Kraljevec - Štrpet
         Predsjednik Vijeća, Marijan Tatar konstatira da su članovi Vijeća uz ovu točku dnevnog reda primili presliku zamolbe za uvođenje dodatnog polaska na autobusnoj liniji 161 Savski most - Štrpet te otvara raspravu.
Nakon kraće rasprave u kojoj su sudjelovali svi članovi Vijeća, utvrđuje Prijedlog zaključka te ga daje na glasovanje.

          Vijeće je jednoglasno (4 “za”) donijelo 
ZAKLJUČAK

o prijedlogu dopune voznog reda autobusne linije 161 Savski most – Kupinečki Kraljevec - Štrpet 

1. Vijeće Mjesnog odbora Kupinečki Kraljevec II. razmotrilo je zamolbu građana za dopunu voznog reda autobusne linije 161 Savski most – Kupinečki Kraljevec – Štrpet novim polaskom, u nedjelju, u 00,05 sati sa Savskog mosta.

2. Vijeće predlaže da Zagrebački holding d.o.o., Podružnica Zagrebački električni tramvaj u skladu s mogućnostima udovolji zahtjevu.

      3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Rasprava o prijedlogu preimenovanja naziva stajališta Zagrebačkog električnog tramvaja 
           d.o.o. na području Gradske četvrti Brezovica 

          Predsjednik Vijeća konstatira da su članovi Vijeća uz ovu točku dnevnog reda primili prijedlog preimenovanja naziva autobusnih stajališta Zagrebačkog električnog tramvaja d.o.o. na području Gradske četvrti Brezovica. Dopis je dostavljen vijećima mjesnih odbora da se očituju. Otvara raspravu.

Nakon kraće rasprave u kojoj su sudjelovali svi članovi Vijeća, Predsjednik Vijeća utvrđuje Prijedlog zaključka te ga daje na glasovanje.

       Vijeće je jednoglasno (“4” za) donijelo
ZAKLJUČAK

o prijedlogu preimenovanja naziva stajališta Zagrebačkog električnog tramvaja d.o.o. na području Gradske četvrti Brezovica 

1. Vijeće Mjesnog odbora Kupinečki Kraljevec II. razmotrilo je prijedlog preimenovanja naziva stajališta na području Gradske četvrti Brezovica, odn. na području Mjesnog odbora Kupinečki Kraljevec II. što ga je Zagrebački električni tramvaj d.o.o., dopisom znak: B111300/FS/1-2024 od 2. siječnja 2024.,  uputio Vijeću Gradske četvrti Brezovica na davanje suglasnosti.

2. Vijeće je suglasno s prijedlogom preimenovanja naziva stajališta na području Mjesnog odbora Kupinečki Kraljevec II.

      3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 6) Obavijesti, pitanja i prijedlozi
- F. Horvat, Štrpet 26 - Zahtjev za izgradnju jaslica i dječjeg vrtića 
         Konstatira se da su članovi Vijeća primili na znanje dopis F. Horvata za izgradnju dječjeg vrtića, odn. prijedlog da se prenamjeni prostor MO Kupinečki Kraljevec I. za dječji vrtić te negativan odgovor Gradskog ureda za obrazovanje, sport i mlade na prijedlog Vijeća Mjesnog odbora Kupinečki Kraljevec – centar da se dječji vrtić izgradi na kč. br. 1815/2 K.o. Kupinečki Kraljevec,  kao i inicijativu Vijeća Mjesnog odbora Kupinečki Kraljevec I. da se dječji vrtić izgradi na kč.br. 947/11 i 947/13  K.o. Kupinečki Kraljevec. Nakon rasprave o potrebi izgradnje dječjeg vrtića u Kupinečkom Kraljevcu dogovoreno je da će se na idućoj sjednici raspraviti potreba za izgradnjom dječjeg vrtića na lokaciji bivše škole u ulici Matički.
- Predlaganje kandidata za suce porotnike Općinskog suda u Novom Zagrebu

          Predsjednik Vijeća, Marijan Tatar konstatira da su članovi Vijeća upoznati sa dopisom Gradske skupštine vezano uz predlaganje kandidata za suce porotnike Općinskog suda u Novom Zagrebu od 20. veljače 2024.
          Tijekom dalje rasprave članovi Vijeća su izrazili nezadovoljstvo što je zeleni otok postavljen kod dječjeg igrališta u ulici Matički bez informiranja Vijeća Mjesnog odbora Kupinečki Kraljevec II. te je dogovoreno da će na idućoj sjednici predložiti izmještanje ili uklanjanje. Također je izraženo nezadovoljstvo zašto su posađena drveća kod školske zgrade u ulici Matički bez informiranja Vijeća Mjesnog odbora.
        Budući da se nitko ne javlja za riječ, predsjednik Vijeća, Marijan Tatar zaključuje 28. sjednicu Vijeća Mjesnog odbora Kupinečki Kraljevec II.
         Dovršeno u 21,00 sat.
      Zapisnik vodila:

         Lidija Špišić
         KLASA:026-08/24-003/516
         URBROJ:251-13-11-8/005-24-2
         Kupinečki Kraljevec, 28. veljače 2024.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
